
Biroul Permanent

al

Camerei  Deputaţilor

Vă înaintăm, alăturat, RAPORTUL COMUN asupra proiectului de Lege privind aprobarea Ordonanţei de urgenţă a Guvernului nr.66/2009 pentru modificarea Ordonanţei de urgenţă a Guvernului nr.217/2008 privind reluarea pentru anul 2009 a Programului de stimulare a înnoirii Parcului auto naţional, trimis comisiilor sesizate în fond cu adresa nr. Pl-x 467 din 5 octombrie 2009.
	PREŞEDINTE,

                      Sulfina BARBU

	PREŞEDINTE,

Iulian IANCU

R A P O R T   C O M U N

asupra  proiectului de Lege privind aprobarea Ordonanţei de urgenţă
a Guvernului nr.66/2009 pentru modificarea Ordonanţei de urgenţă

a Guvernului nr.217/2008 privind reluarea pentru anul 2009

a Programului de stimulare a înnoirii Parcului auto naţional
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teriroiului şi echilibru ecologic  şi Comisia pentru industrii şi servicii au fost sesizate, spre dezbatere, în fond, cu proiectul de Lege privind aprobarea Ordonanţei de urgenţă a Guvernului nr.66/2009 pentru modificarea Ordonanţei de urgenţă a Guvernului nr.217/2008 privind reluarea pentru anul 2009 a Programului de stimulare a înnoirii Parcului auto naţional, prin adresa nr.Pl.x.467 din 5 octombrie 2009 şi înregistrată cu nr.26/704 din 7 octombrie 2009, respectiv nr. 23/351/2009 din 6 octombrie 2009.
Potrivit prevederilor art.75 din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este  Cameră decizională. 

Senatul, în calitate de primă Cameră  sesizată, a adoptat proiectul de lege în şedinţa din 28 septembrie 2009.

Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr.610 din 4 iunie 2009.

Comisia juridică, de disciplină şi imunităţi a avizat favorabil acest proiect de lege, conform avizului nr.31/876 din 6 octombrie 2009.

Proiectul de lege are ca obiect de reglementare modificarea Ordonanţei de urgenţă a Guvernului nr.217/2008 privind reluarea, pentru anul 2009, a Programului de stimulare a înnoirii Parcului auto naţional, aprobată cu modificări prin Legea nr.136/2009, în sensul extinderii ariei de aplicabilitate a Programului şi la autoutilitarele uşoare proprietate a persoanelor fizice, al eliminării prevederii potrivit căreia un cetăţean poate beneficia de prima de casare doar o singură dată, prin promovarea prezentului proiect de lege devenind posibilă şi participarea persoanelor juridice la Program ca urmare a delimitării sumei alocate exclusiv persoanelor fizice faţă de suma totală alocată Programului, de la 228.000 mii lei la 190.000 mii lei. Aşa cum se arată în Nota de fundamentare, pentru persoanele juridice urmează a se elabora şi adopta o procedură specifică, în conformitate cu prevederile legislaţiei naţionale în vigoare privind ajutorul de stat, această procedură nefăcând obiectul acestui act.

În conformitate cu prevederile art.61 şi 63 din Regulamentul Camerei Deputaţilor, republicat, cu modificările ulterioare, membrii Comisiei pentru administraţie publică, amenajarea teritoriului şi echilibru ecologic au examinat iniţiativa legislativă mai sus menţionată şi documentele conexe în şedinţa din 9 februarie 2010, iar membrii Comisiei pentru industrii şi servicii în şedinţa din 15 februarie 2011.  

La lucrările Comisiei pentru administraţie publică, amenajarea teritoriului şi echilibru ecologic au participat, din totalul de 33 de membri, un numar de 32 deputaţi, iar la lucrările Comisiei pentru industrii şi servicii au participat, din totalul de 25 de membri, un numar de 25 de deputaţi.

La lucrările Comisiei pentru administraţie publică, amenajarea teritoriului şi echilibru ecologic au participat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările ulterioare, în calitate de invitat, domnul Dan Cârlan – secretar de stat din cadrul Ministerului Mediului şi Pădurilor.

În urma dezbaterii, membrii celor 2 Comisii, cu unanimitate de voturi, în conformitate cu prevederile art.67 alin.(3) din Regulamentul Camerei Deputaţilor,  propun ca proiectul de Lege privind aprobarea Ordonanţei de urgenţă a Guvernului nr.66/2009 pentru modificarea Ordonanţei de urgenţă a Guvernului nr.217/2008 privind reluarea pentru anul 2009 a Programului de stimulare a înnoirii Parcului auto naţional să fie aprobat în forma adoptată de Senat.
În raport de obiectul şi conţinutul său, proiectul de lege  face parte din categoria legilor ordinare.
                       PREŞEDINTE ,                                         PREŞEDINTE,          



Sulfina BARBU                                           Iulian IANCU
	                        SECRETAR,

                   Gheorghe Ciocan
	                      SECRETAR,

                     Mircea Marin


Expert, Iulia Toader                                                                                                                    Consilier parlamentar, Ioan Bivolaru 

